ፕሬዚዳንት ሣህለወርቅ ከሃንጋሪ ፓርላማ አፈ – ጉባኤ ጋር ተወያዩ
ፕሬዚዳንት ሣህለወርቅ ዘውዴ ከሃንጋሪ ፓርላማ አፈ – ጉባኤ ላስለው ኮቨርት ጋር ተወያዩ።በውይይቱ ወቅት አፈ-ጉባኤው የሃንጋሪ የውጭ ጉዳይ ሚኒስትር በፈረንጆቹ 2016 በኢትዮጵያ ጉብኝት ካደረጉ በኋላ በሁለቱ ሀገራት ግንኙነት ላይ አዲስ ምዕራፍ መከፈቱን ተናግረዋል።ሃንጋሪም በግብርናና በውሃ ሀብት አጠቃቀም ዘርፎች ላይ ያካበተችውን ጥሩ ልምድ ለኢትዮጵያ ለማካፈል ዝግጁ መሆኗንም ነው የተናገሩት።ፕሬዚዳንት ሣህለወርቅ ዘውዴ በበኩላቸው ሀንጋሪ ኤምባሲዋን በድጋሚ በኢትዮጵያ መክፈቷ የሁለቱን ሀገራት ግንኙነት ለማጠናከርና በተለያዩ ዘርፎች ላይ ለመተባበር አመች ሁኔታ ይፈጥራል ብለዋል።ከዚህም በተጨማሪ በኢትዮጵያ እየተካሄደ ስላለው ሁለንተናዊ ለውጥ በተመለከተ ለአፈ-ጉባኤው ገለፃ አድርገውላቸዋል፡(ምንጭ፡-ከፕሬዚዳንት ፅህፈት ቤት )